Document ID: 31999D0542

ΑΠΟΦΑΣΗ ΤΗΣ ΕΠΙΤΡΟΠΗΣ
της 28ης Ιουλίου 1999
για προστατευτικά μέτρα σχετικά με εισαγωγές ορισμένων ζώων από τη Βουλγαρία λόγω κρουσμάτων καταρροϊκού πυρετού του προβάτου
[κοινοποιηθείσα υπό τον αριθμό Ε(1999) 2492]
(Κείμενο που παρουσιάζει ενδιαφέρον για τον ΕΟΧ)
(1999/542/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικώv ελέγχων των ζώων που εισάγονται στην Κοινότητα από τρίτες χώρες και για την τροποποίηση των οδηγιών 89/662/ΕΟΚ, 90/425/ΕΟΚ και 90/675/ΕΟΚ(1), όπως τροποποιήθηκε τελευταία από την οδηγία 96/43/ΕΚ(2), και ιδίως το άρθρο 18,
Εκτιμώντας:
(1) ότι διαπιστώθηκαν κρούσματα καταρροϊκού πυρετού του προβάτου στην περιοχή Bourgas της Βουλγαρίας τον Ιούλιο 1999·
(2) ότι η κατάσταση μπορεί να θέσει σε σοβαρό κίνδυνο την υγεία των ζώων μέσα στην Κοινότητα·
(3) ότι, ως εκ τούτου, είναι αναγκαίο να απαγορευθεί η εισαγωγή βοοειδών και αιγοπροβάτων καταγωγής Βουλγαρίας·
(4) ότι πρπει να ληφθούν ορισμένα μέτρα για να διασφαλιστεί η μη διέλευση ζώντων βοοειδών και αιγοπροβάτων μέσω τον τμήματος της Βουλγαρίας που περιλαμβάνει τις επαρχίες Βοurgas, Jambol, Sliven, Starazagora, Hasskοvo και Kardjali·
(5) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
α) Τα κράτη μέλη δεν επιρέπουν την εισαγωγή ζώντων βοοειδών και αιγοπροβάτων καταγωγής Βουλγαρίας.
β) Τα κράτη μέλη που παραλαμβάνουν ζώντα βοοειδή και αιγοπρόβατα, τα οποία μεταφέρθηκαν μέσω του βουλγαρικού εδάφους, διασφαλiζουν ότι τα ζώα δεν διήλθαν μέσω του τμήματος της Βουλγαρίας που περιλαμβάνει τις επαρχίες Bourgas, Jambol, Sliven, Starazagοra, Hasskovo και Kardjali.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 28 Ιουλίου 1999.

Labels: 0
3
18
6